གྲངས་ཉུང་མི་རིགས་ཀྱི་སློབ་མས་རང་མི་རིགས་ཀྱི་སྐད་དང་ཡི་གེ་ཁོང་དུ་ཆུད་དགོས་པ་ལས་གཞན།ད་དུང་རྒྱ་ཡིག་དང་རྒྱ་སྐད་ཁོང་དུ་ཆུད་དགོས་ལ།ཕྱི་རྒྱལ་གྱི་སྐད་ཡིག་ཀྱང་བསླབ་དགོས་པས་ཕ་སྐད་ཀྱི་བརྡར་ཟད་རྒྱུན་ལྡན་གྱི་ཡོངས་ཁྱབ་སྣང་ཚུལ་ཞིག་ཏུ་གྱུར།ཡིན་ནའང་།མི་རིགས་སྐད་ཡིག་ནི་མི་རིགས་ཀྱི་རིག་གནས་དང་།སྲོལ་རྒྱུན།ལོ་རྒྱུས་འདེགས་གཟུགས།མི་རིགས་ཀྱི་ཁྱད་རྟགས་གཙོ་བོ་ཡིན།སྐད་ཆ་ནི་བསམ་བློའི་འདེགས་གཟུགས་ཡིན་ལ།བསམ་བློ་བརྗེ་རེས་ཀྱི་ལག་ཆ།མི་རིགས་ཁས་ལེན་དང་རིག་གནས་ཁས་ལེན་གྱི་གཞི་རྩའང་ཡིན།མི་རིགས་ཀྱི་སྐད་ཆས་མི་རིགས་ངོས་འཛིན་དང་མི་རིགས་ཀྱི་མི་གཞི་ལའང་ཤུགས་རྐྱེན་ཐེབས་པ་རེད།དེར་བརྟེན།ཕ་སྐད་བརྡར་ཟད་དུ་མི་གཏོང་བ་དེ་ནི་མི་རིགས་སློབ་གསོའི་ལས་འགན་གཙོ་བོ་ཞིག་ཏུ་གྱུར།གལ་ཏེ་དེ་ལྟར་མ་འཁྱོངས་ཚེ།གླུ་ཚིག་ཅིག་གི་ཁྲོད་དུ་བླངས་པ་བཞིན་ཕ་སྐད་ཀྱིས་བཤད་ཐབས་བྲལ་ཟེར་བའི་རྗེས་སུ་འགྲོ།